laion/Wikipedia-Exotic huggingface dataset:
זהריר

זהריר (שם מדעי: Lamprotornis) הוא סוג של עופות ממשפחת הזרזיריים, הבולטים בצבעיהם הססגוניים והבוהקים. בית גידולם הוא אפריקה שמדרום לסהרה, אך הם התפשטו כמינים פולשים גם למקומות אחרים. הסוג הוגדר ב-1820 על ידי הזואולוג קונראד יעקב טמינק. צבעיו העזים והבוהקים של הזהריר, בייחוד גוני הכחול או הירוק בחלקי הגוף העליונים, מקורם בגרנולות מלנין חלולות המסודרות בשכבה אחת מעל סריגי הנוצה. סידור ייחודי זה הוביל להעברת מספר מינים מהסוג Spreo לסוג זהריר, מאחר שגם להם מאפיין ייחודי זה. החלקים התחתונים של הזהריר לא בוהקים אך עדין צבעוניים, בגווני כחול, סגול, ירוק או כתום-חום. לרוב מיני הזהריר יש קשתיות עין צבעוניות בגווני צהוב או אדום ולחלקם יש נוצות זנב ארוכות. הזהרירים מצויים במגוון בתי גידול, מיערות, שטחים פתוחים וגינות. הם מקננים בחורים בעצים (הן טבעיים והן כאלה שבנו עופות אחרים דוגמת נקר) והן במבנים מעשה ידי אדם. רוב המינים חיים בלהקות למעט בעונת הרבייה. הזהרירים הם אוכלי כל וניזונים על גבי הקרקע (גרגירים, זרעים ופרוקי-רגליים) אך לעיתים גם מפירות הגדלים על עצים. בסוג זהריר ידועים כיום כ-23 מינים: זהריר הדור (Lamprotornis superbus) - פולש בישראל זהריר הכף (Lamprotornis nitens) זהריר הקשת או "זהריר ירוק" (Lamprotornis iris) זהריר סגול ( Lamprotornis purpureus) זהריר ארוך-זנב (Lamprotornis caudatus) Lamprotornis chalybaeus Lamprotornis chloropterus Lamprotornis chalcurus Lamprotornis elisabeth Lamprotornis splendidus Lamprotornis ornatus Lamprotornis purpuroptera Lamprotornis regius Lamprotornis mevesii Lamprotornis australis Lamprotornis acuticaudus זרזיר הילדברנדט (Lamprotornis hildebrandti) Lamprotornis shelleyi Lamprotornis pulcher Lamprotornis unicolor Lamprotornis fischeri Lamprotornis bicolor Lamprotornis albicapillus מדיה וקבצים בנושא זהריר בוויקישיתוף זהריר, באתר ITIS (באנגלית) זהריר, באתר NCBI (באנגלית) זהריר, באתר Animal Diversity Web (באנגלית) זהריר, באתר GBIF (באנגלית) ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
קרטיי (כדורגל)

קרטיי (בצרפתית: Union Sportive Créteil-Lusitanos Football; מילולית: "איגוד הספורט קרטיי") הוא מועדון כדורגל צרפתי מהעיר בעלת אותו שם. בעונת 2013/14 שיחק בליגה 2, הליגה השנייה בחשיבותה בצרפת. המועדון הוקם בשנת 1936 והוא מקיים את משחקי בית באצטדיון דומיניק דובאשל, שמכיל 12,150 צופים. קרטיי מעולם לא השתתפה בליגה 1 והתוצאה הטובה ביותר של המועדון בליגה 2 היא מקום 8 בעונת 2005/06. במאי 2019 המועדון העפיל לליגה הצרפתית השלישית בכדורגל, אחרי שהתמודדה במשך עונה אחת בנאסיונל 2, שהיא הליגה החובבנית בצרפת. הקבוצה מארחת את משחקיה באצטדיון דומיניק דובאשל (Stade Dominique Duvauchelle), אצטדיון רב-תכליתי בקרטיי, צרפת. נקרא על שם עיתונאי ספורט מקומי שמת זמן קצר לפני חניכת האצטדיון. הוא משמש כיום בעיקר למשחקי כדורגל והוא האצטדיון הביתי של קרטיי. האצטדיון נבנה עם קיבולת מקורית של כ-6,000. זו הוגדלה לכדי 12,150 איש בפברואר 2006. גביע פריז: 1998 מדיה וקבצים בנושא קרטיי בוויקישיתוף אתר האינטרנט הרשמי של קרטיי (בצרפתית) קרטיי, ברשת החברתית אקס (טוויטר) פרופיל, באתר Transfermarkt פרופיל, באתר Soccerway פרופיל, באתר FootballDatabase.eu ערך זה הוא קצרמר בנושא כדורגל צרפתי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
יחסי הרשות הפלסטינית – קוריאה הצפונית

יחסי הרשות הפלסטינית–קוריאה הצפונית הם יחסים הדו-צדדיים בין הרשות הפלסטינית לבין קוריאה הצפונית. קוריאה הצפונית מכירה בכל שטחה של מדינת ישראל (אשר נמצאת בסכסוך ארוך שנים עם הפלסטינים) כפלסטין, למעט רמת הגולן, המחשיבה כחלק מסוריה. היחסים בין קוריאה הצפונית לאש"ף נוצרו עוד בשנת 1966. קים איל-סונג ויאסר ערפאת ניהלו מערכת יחסים קרובה, ובקוריאה הצפונית העמידו סיוע לפלסטינים. הסיוע לפלסטינים בשנות ה-70 כלל אספקת נשק וציוד צבאי. קוריאה הצפונית סייעה לסיעות שמאל ומהפכניות במזרח התיכון, כמו החזית העממית לשחרור פלסטין והחזית הדמוקרטית לשחרור פלסטין. האספקה נשמרה לפני הרפורמות של גורבצ'וב בברית המועצות ושיאופינג בסין בשנות ה-80. לאחר התפרקות ברית המועצות, קטנה השתתפותה של קוריאה הצפונית בסכסוך הישראלי-פלסטיני והיא עברה מ"ייצוא המהפכה הקומוניסטית" לפרגמטיזם. קוריאה הצפונית ממשיכה לתמוך בפלסטינים ולגנות את פעולותיה של ישראל. במהלך מבצע עופרת יצוקה, קוריאה הצפונית גינתה בחריפות את פעולות ישראל. דובר משרד החוץ גינה את הריגתם של אזרחים לא חמושים וכינה זאת פשע נגד האנושות, כמו גם איום על תהליך השלום במזרח התיכון. בדבריו בעצרת הכללית של האו"ם נציג הקבע בקוריאה הצפונית הצהיר כי מדינתו "תומכת במלואם במאבק הפלסטיני לגירוש תוקפנים ישראלים משטחם והשבת זכותם להגדרה עצמית". שר החוץ של צפון קוריאה אמר כי ההשתלטות על המשט לעזה ב-2010 היא "פשע נגד האנושות" שמובילה ארצות הברית. קוריאה הצפונית טוענת גם כי תומכת באופן מלא בזכות להגדרה עצמית של הערבים הפלסטינים. ב-15 ביולי 2014, במהלך מבצע צוק איתן, הצהיר משרד החוץ הצפון-קוריאני: "אנו מגנים במרירות את הריגתם האכזרית על ידי ישראל של פלסטינים רבים חסרי הגנה כתוצאה מהתקפות צבאיות חסרות הבחנה על אזורי מגורים שלווים פלסטינים, מכיוון שהם פשעים בלתי נסלחים נגד האנושות". דין שמואל אלמס, בכיר בצפון קוריאה: "נמשיך לתמוך במאבק של העם הפלשתיני", באתר ישראל היום, 16 באוקטובר 2019 Wertz, Daniel; Oh, JJ; Kim, Insung (2015). "The DPRK Diplomatic Relations" (PDF). National Committee on North Korea.{{cite web}}: תחזוקה - ציטוט: multiple names: authors list (link) "North Korea - Relations with the Third World". www.country-data.com. אורכב מ-המקור ב-2009-09-17. נבדק ב-2019-10-24. "DPRK denounces Israel for bombarding Gaza". Xinhua News. 2008-12-30. Генеральная Ассамблея ООН 10807 "News From Korean Central News Agency Of Dprk". אורכב מ-המקור ב-2009-09-11. "조선중앙통신".
חתול שטות

חתול שטות (באנגלית: Rubbish, King of the Jumble; בתרגום חופשי לעברית: "רוביש, מלך הזבל") היא סדרת הנפשה בריטית לילדים, שנוצרה ובוימה על ידי מארק טיילור. הסדרה נכתבה על ידי פמלה היקי ודניס מקקוי, אשר לקחו חלק גם בכתיבת חלק מהפרקים של סדרות הנפשה נוספות, ביניהן "עלילות טייני טון", "אגדות ברווזים" ו"מכסחי השדים - האמיתיים". הסדרה הופקה על ידי חברות ITV Wales & West ו-A Productions. הסדרה שודרה לראשונה בבריטניה החל מ-29 ביוני 1993 עד 2 בספטמבר 1994 בערוץ CITV שבבעלות ITV. בישראל הסדרה שודרה בדיבוב עברי בטלוויזיה החינוכית הישראלית בשנת 1995. לסדרה הופקו שתי עונות הכוללת 26 פרקים באורך 10 דקות. הסדרה מתמקדת בחתול שטות, חתול שגר בעליית גג של בית ישן. במהלך הסדרה, חתול שטות מנסה להשיג אוכל בדרכים שונות (שלרוב הן מתנהלות בצורה הדומה לפעולות של טרזן וג'יימס בונד) בתקווה שהחיות, האויבות שלו, לא יפריעו. בגרסת המקור של הסדרה, חתול שטות דובב על ידי אלכסיי סייל. בגרסה העברית של הסדרה, חתול שטות דובב על ידי דור צויגנבום, כאשר במאית הדיבוב הייתה טלי סולגניק, והמפיקה הייתה חסיה ורטהיים. הקלטת הסדרה נעשתה באולפני זזה. היתקליף (סדרת טלוויזיה, 1984) גארפילד (סדרת טלוויזיה) אתר האינטרנט הרשמי של חתול שטות "חתול שטות", במסד הנתונים הקולנועיים IMDb (באנגלית) חתול שטות, במיזם "אישים" לתיעוד היצירה הישראלית Alexei Sayle dot ME, באתר הרשמי של אלכסיי סייל
אגם ביוור (מונטריאול)

אגם ביוור (באנגלית: Beaver Lake ; בצרפתית: Lac aux Castors) הוא אגם מלאכותי בפארק מונטריאול, שנחפר בשנת 1938 במיקום של ביצה לשעבר בראש הר רויאל, בעיר מונטריאול, בפרובינציית קוויבק, שבקנדה. אזור האגם הוא אתר נופש ופנאי, והאגם הוא אחד מאתרי התיירות הידועים של מונטריאול, הן בחודשי הקיץ, והן בחודשי החורף. האגם תוכנן על ידי האדריכל פרדריק טוד. האגם נקרא על שמו של סכר בונה שהתגלה באתר במהלך העבודות. אורכו של האגם 200 מטרים ורוחבו 150 מטרים. צורתו של האגם - תלתן ארבע-עלי. סביב האגם מסלול הליכה פופולרי. פועלים בונים את האגם בשנת 1938 החלקה על הקרח על האגם בשנת 1940 מטיילים סביב האגם בשנת 1945 ברווזים עומדים על רפסודה על האגם בשנת 1945 בעבר שימש האגם בחודשי החורף, עת שהאגם היה קפוא להחלקה על הקרח; מנהג זה פסק בשנת 2017, בשל התחממות כדור הארץ והעלייה בטמפרטורות, שגרמו להפשרת האגם. מאז, בחודשי החורף, מוקמת זירת החלקה מלאכותית בסמוך לאגם למטרה זו, ששטחה 2,500 מ"ר. הזירה נחשבת לזירת ההחלקה הפופולרית והטובה במונטריאול. סביב האגם משטחי דשא המשמשים לפנאי ונופש בחודשי הקיץ. ביתן אגם ביוור (באנגלית: The Beaver Lake pavilion; בצרפתית: Pavillon du lac aux Castors) נבנה בין השנים 1956–1958 ונפתח לציבור בשנת 1961. הביתן ממוקם ממערב לאגם. הביתן נפתח לציבור בשנת 1961. הביתם תוכנן על ידי האדריכלים הייזן סיס (Hazen Sise) ו-גי דסבארה (Guy Desbarats); בעת שנבנה הביתן הוא נחשב לאחד המבנים המודרניים ביותר והחדשניים ביותר במונטריאול - בשל צורת גגו, והחזית עם שלושת חלונותיו הגדולים. המבנה שופץ בין השנים 2005–2007. בביתן מצויה מסעדה בשם "הביתן" (באנגלית: The Pavilion; בצרפתית: Le Pavillon). בשנת 2007 איגוד האדריכלים של קוויבק (באנגלית: Order of Architects of Quebec; בצרפתית: Ordre des architectes du Québec) העניק לאדריכלים פיירינה סייה (Pierina Saia) וריאל פול (Réal Paul) ולעיר מונטריאול ציון לשבח על שימור המבנה. אתר רשמי של פארק מונטריאול (בצרפתית) תצלומים היסטוריים של האגם כשהוא משמש להחלקה בחורף אגם ביוור, סרטון באתר יוטיוב הפארק סביב אגם ביוור, סרטון באתר יוטיוב מידע על האגם פעילות באגם מונטריאול בחודשי הקיץ פעילות חורף סביב האגם תיאור האגם השפעת התחממות כדור הארץ על האגם מידע על זירת ההחלקה תצלום היסטורי של המבנה ומידע על הקמתו מידע היסטורי באתר הרשמי
I Have a Little Dreidel

I Have a Little Dreidel (בעברית: יש לי סביבון קטן, ידוע גם בשם The Dreidel Song – "שיר הסביבון", או Dreidel, Dreidel, Dreidel – "סביבון, סביבון, סביבון") הוא שיר ילדים לחנוכה, הנפוץ בקרב יהודים בארצות דוברות אנגלית. השיר קיים גם בגרסה ביידיש וקרוי איך בין אַ קלײנער דרײדל (בעברית: "אני סביבון קטן"). השיר עוסק בהכנת סביבון ובמשחק בו. מילות השיר באנגלית נכתבו על ידי שמואל גרוסמן והמלחין בגרסה זו הוא שמואל גולדפרב. השיר נכתב ב-1927. הגרסה היידית נכתבה והולחנה על ידי מִיכְל גלברט, אך בשם העט "בן ארן", כלומר "בן אהרון". קיימת שאלה מי אכן הלחין את השיר, שכן הלחן הן בגרסה האנגלית והן בגרסה היידית זהה לחלוטין. המילים בשתי הגרסאות דומות מאוד זו לזו, אם כי בשיר היידי מדובר על סביבון העשוי עופרת ובזה האנגלי הסביבון עשוי חרסית (או חרס). מידע על היצירה "I Have a Little Dreidel" באתר מיוזיק בריינז University of Pennsylvania Library: Freedman Collection of Recorded Jewish Music My Father’s Songs, By Myron Gordon, Ph.D Jacob Kaplan, The Secret History of ‘I Have a Little Dreidel, jewish telegraphic agency’ Albert Stern, The hidden history of ‘I Have a Little Dreidel’ Lori Cahan-Simon Ensemble, Vessel of Song: The Music of Mikhl Gelbart I Have a Little Dreidel - Hanukkah, בביצוע The Maccabeats, וידאו קליפ של השיר באתר יוטיוב שירי חנוכה: בימים ההם בזמן הזה, היסטוריום: רגע היסטורי למורים ותלמידים, המרכז ללימודי רוח בספרייה הלאומית מידע על I Have a Little Dreidel בקטלוג הספרייה הלאומית
לוסיאן לורן

לוסיאן לורן (בצרפתית: Lucien Laurent;‏ 10 בדצמבר 1907 – 11 באפריל 2005) היה כדורגלן צרפתי, ששיחק בעמדת הקיצוני ימני. הבקיע את השער הראשון בהיסטוריית המונדיאל. לורן נולד ב-10 בדצמבר 1907 בסן מור דה פוסה, שבצרפת. אחיו של לורן, ז'אן לורן, היה גם כן כדורגלן והם שיחקו יחדיו במונדיאל 1930 עם נבחרת צרפת. במהלך הקריירה שלו הוא שיחק ב-8 קבוצות שונות ברחבי צרפת כשהגדולות מביניהן הן ראן, שטרסבורג וטולוז. במונדיאל 1930 עשה לורן היסטוריה בכך שכבש את השער הראשון בהיסטוריית המונדיאל. הוא כבש את השער נגד מקסיקו במשחק הפתיחה של הטורניר, ובסוף המשחק נבחרתו ניצחה 1–4. לאחר משחק זה צרפת הפסידה את שני המשחקים הבאים שלה לארגנטינה וצ'ילה, ובכך סיימה את הטורניר בשלב הבתים. לורן לא שותף במשחק נגד צ'ילה עקב פציעה. את השער השני שלו בנבחרת כבש נגד אנגליה שנה לאחר המונדיאל, והוא סיים את הקריירה הבינלאומית שלו בשנת 1935. בסך הוא ערך 10 הופעות בנבחרת צרפת בהן כבש 2 שערים בין השנים 1930–1935. במהלך מלחמת העולם השנייה הצטרף לורן לכוחות הצרפתיים, אך בילה במשך כ-3 שנים כאסיר מלחמה בסקסוניה, לפני ששוחרר בשנת 1943. לאחר שחרורו שיחק במשך שנתיים נוספות בקבוצה Racing Besancon לפני שפרש בשנת 1946. הוא היה השחקן היחידי מבין שחקני נבחרתו שזכה לראות את צרפת מניפה את גביע העולם הראשון שלה בשנת 1998. ב-11 באפריל 2005 נפטר לורן בגיל 97 בבזאנסון שבצרפת. מדיה וקבצים בנושא לוסיאן לורן בוויקישיתוף לוסיאן לורן, באתר Transfermarkt לוסיאן לורן, באתר Fussballdaten.de (בגרמנית) לוסיאן לורן, באתר WorldFootball.net לוסיאן לורן, באתר National Football Teams לוסיאן לורן, באתר FootballDatabase.eu
רונית דרור

רונית דרור (נולדה ב-21 בינואר 1967) היא ד"ר לעבודה סוציאלית ופעילה חברתית בנושאי שוויון מגדרי בתחומי הגירושין וההורות, אלימות במשפחה וניכור הורי. מייסדת שותפה של עמותת לצדכם למען גברים נפגעי אלימות, ואבות גרושים הסובלים מתלונות שווא, ניכור הורי, ואלימות. דרור נולדה וגדלה בעיר צפת כרונית חורי והיא אם לשני בנים. ב-1990 סיימה את לימודי התואר הראשון בחוג לעבודה סוציאלית באוניברסיטת חיפה. ב-2003 סיימה לימודי תואר שני בחוג לחינוך, בהתמחות בטיפול וייעוץ באומנויות וביבליותרפיה. ב-2014 סיימה לימודי תואר שני נוסף בהצטיינות במגמה הקלינית בחוג לעבודה סוציאלית בחיפה, וב-2018 סיימה את הדוקטורט בחוג לעבודה סוציאלית באוניברסיטת חיפה. בשנת 1993 הקימה וריכזה מועדון לנפגעי נפש של עמותת אנוש. במהלך השנים 1995–2006 הקימה וניהלה את המרכז לטיפול בנפגעי אלכוהול והימורים של עמותת אפש"ר, ולאחר מכן כיהנה כנציגת הציבור בוועדות שחרורים של משרד המשפטים, ועסקה בהנחיית קבוצות תמיכה ובטיפול פרטני במשרד הביטחון. מרצה עמית באוניברסיטת חיפה ובמכללת ספיר ובעלת קליניקה פרטית. דרור פעילה חברתית ופוליטית. היא מתראיינת וכותבת במדיה הכתובה והאלקטרונית. מופיעה בוועדות הכנסת ונושאת הרצאות בכנסים בישראל ומחוצה לה. פעילותה מתרכזת בנושאים: אלימות במשפחה, שוויון מגדרי בתחומי הגירושין וההורות, סיוע לגברים במצבי משבר בגירושין, גברים נפגעי אלימות, ניכור הורי, אובדנות של אבות גרושים, תמיכה בעובדות המין ובביטול חוק ההפללה, וכחברת הנהלת ‘הפורום לחוסן צה”ל’, היא בעד שירות נשים בצה"ל אבל מעלה למודעות את הסכנות הפיזיות עבור נשים בשילובם בתפקידים קרביים בצה"ל. התמודדה מטעם מפלגת זהות לכנסת ה-21, בחירות בהן המפלגה לא עברה את אחוז החסימה, ולכנסת ה-22, בהן המפלגה נרשמה להתמודדות אך פרשה לפני הבחירות. ב-2015 הוציאה דרור לאור ספר ילדים מאויר, בשם: 'סיפור קטן על ילד גדול', המתאר התמודדות של גיבור הסיפור עם בעיות דימוי גוף ומשקל מול תגובות הסביבה, ועל רגשות כמו בושה, כאב וחוסר ביטחון שהפכו לקבלה עצמית. מדיה וקבצים בנושא רונית דרור בוויקישיתוף רונית דרור, ברשת החברתית פייסבוק רונית דרור באתר גוגל סקולר עמותת לצדכם - אתר העמותה רונית דרור, ‏האלימות היא בעיה כלל-מגדרית | דעה, ד"ר רונית דרור, באתר גלובס, 25 בנובמבר 2019 רונית דרור, ‏ניכור הורי: האסון החברתי שלא מדברים עליו, ד"ר רונית דרור, באתר גלובס, 7 באוקטובר 2019 יפעת ארליך, רק משפט אחד מוכנים לומר בבית האבלים: הגירושים רצחו אותו, באתר "ידיעות אחרונות", 17 בנובמבר 2016 ראיון על תופעת הניכור ההורי - לרדיו גליל עליון בתוכניתו של הרצל בן אשר - בעקבות הכנס האקדמי בנושא במכללת תל חי. 25.04.2018 ראיון בנושא תלונות השווא בגירושין בקונפליקט גבוה - ריאיון לתוכנית עושים סדר עם גל גבאי. 09.08.2017 רונית דרור, התעוררות, התפתחות וסיום של עימותים בין בני-זוג ביחסים אינטימיים, באתר פרוקווסט, ‏2018 (באנגלית) רונית דרור, הועדה לצדק חלוקתי ולשוויון חברתי בכנסת, באתר YouTube, ‏20.03.2017 רונית דרור, אמת ומיתוס באלימות בין־זוגית, באתר ישראל היום, ‏04.12.2018 ריאיון לתכנית העולם הבוקר, באתר רשת 13, ‏26.11.2018 מיכל יעקב יצחקי ונעמה לנסקי, הגברים בוכים בלילה, באתר ישראל היום, ‏04.12.2014 אבות גרושים מתאבדים פי 7 ע"פ משרד הבריאות, באתר החינוכית, ‏27.11.2016 רונית דרור, חוק ההפללה ידרוס נשים חסרות הגנה, באתר ישראל היום, ‏29.04.2018 רונית דרור, מדוע צה”ל מסרב להודות שניסוי החיילות הלוחמות נכשל?, באתר מידה, ‏27.06.2017 רונית דרור, תמצית הסיפור, באתר simania, ‏2015 תרצה שני, ספרים שיגרמו לילדיכם לאכול בריא, באתר ynet, 7 ביוני 2018
לפני שהכרתי אותך

"לפני שהכרתי אותך" הוא סינגל, שהוקלט על ידי הזמרת-יוצרת הישראלית נסרין קדרי. השיר יצא לאור ב-22 בדצמבר 2019, כסינגל שלא מתוך אלבום, על ידי חברת התקליטים הישראלית ליאם הפקות. שיר זה יצא כחלק מקידום מהופעתה של קדרי היכל מנורה מבטחים, שעתידה להתקיים ב-28 בינואר 2020. השיר שנכתב על ידי הצמד המלחינים והמפיקים הישראלים דולב רם ופן חזות. השיר זכה לסיקור ברדיו קליל לים התיכון. בסמוך לצאתו כסינגל עלה השיר לרשת הזרמת המדיה ספוטיפיי. הווידאו קליפ המלא שיצא עבור השיר, בוים על ידי לירן סגל, והועלה לערוץ היוטיוב של קדרי ב-22 בדצמבר 2019, בסמוך לצאתו כסינגל. סרטון השיר "לפני שהכרתי אותך" באתר יוטיוב לדף השיר באתר הספרייה הלאומית נסרין קדרי במופע חדש בהיכל מנורה תל אביב - כרטיסים למופע!, באתר 2207* קופת תל אביב נסרין קדרי - לפני שהכרתי אותך | רדיו קליק לים התיכון, באתר www.yamfm.co.il SLT, נבדק ב-2019-12-22 נסרין קדרי - לפני שהכרתי אותך (קליפ רשמי) Nasrin Kadri, נבדק ב-2019-08-02
ז'אן פייר ברדה

ז'אן פייר ברדה (נולד ב-7 במרץ 1965) הוא זמר, שחקן, מאפר ומעצב שיער ישראלי-שוודי. היה חבר בלהקת ארמי אוף לאברז. ברדה נולד בפריז, צרפת. אביו ממוצא יהודי-אלג'יראי. בגיל שבע עבר עם משפחתו לסטוקהולם, שוודיה. בגיל 16 יצא מהארון. בשנת 2015 עלה לישראל. הוא מתגורר בתל אביב ועוסק בעיצוב שיער. ברדה החל לעבוד עם אלכסנדר בראד, כחלק מההרכב בשם Barbie. הוא כינה עצמו בשם "פארוק", אך חזר לשמו האמיתי כאשר ההרכב התפתח לארמי אוף לאברס. ברדה היה חבר בלהקה בכל תקופת קיומה. בנוסף השתתף בסרטים. הוא ידוע כיום כאמן איפור ועיצוב שיער. Min Mamma Herr Albin (גרסה שוודית ל"כלוב העליזים)" (1995) House of Angels: The Second Summer (בתפקיד עצמו) 1994 Livet är en schlager (בתפקיד עצמו) 2000 Once in a Lifetime (בתפקיד עצמו) 2000 מדיה וקבצים בנושא ז'אן פייר ברדה בוויקישיתוף אתר האינטרנט הרשמי של ז'אן פייר ברדה (בצרפתית) ז'אן פייר ברדה, במסד הנתונים הקולנועיים IMDb (באנגלית) ז'אן פייר ברדה, במסד הנתונים הקולנועיים KinoPoisk (ברוסית) ז'אן פייר ברדה, באתר Last.fm (באנגלית) ז'אן פייר ברדה, באתר AllMusic (באנגלית) ז'אן פייר ברדה, באתר MusicBrainz (באנגלית) ז'אן פייר ברדה, באתר Discogs (באנגלית) ז'אן פייר ברדה, באתר SecondHandSongs ליאור ורוצלבסקי, עושה צבא: כך הפך כוכב "ארמי אוף לאברס" לישראלי גאה, באתר החדשות 13, 1 באוקטובר 2018 נירית אנדרמן, שנים אחרי תקופת הביריות, המחוכים והפאות ב"ארמי אוף לאברז", ז'אן־פייר ברדה מספר על החיים השקטים שלו בישראל, באתר הארץ, 7 בנובמבר 2018 צבא של אוהבים: ז'אן פייר בארדה עלה לישראל, באתר וואלה, 7 בספטמבר 2015
My Promised Land

My Promised Land (הארץ המובטחת שלי) הוא אלבום הסולו של הגיטריסט זיו תמרי. האלבום הוקלט בין השנים 2016 ל-2018 ויצא לאור בשנת 2018. האלבום היה מועמד לפרס הגראמי בקטגוריית "אלבום מוזיקת העולם הטוב ביותר" אך לא עלה לחמישייה הסופית. האלבום הוא אינסטרומנטלי ברובו ומאופין בסגנון רוק מתקדם ורוק אקזוטי המנוגן בכלי נגינה שונים ומגוונים. כל רצועה באלבום מספרת על אזור מסוים בארץ ישראל והרגשתו של זיו אליה. הרעיון לכתיבת האלבום נוצר במהלך טיול בצפון הארץ אחרי מספר שנים בהם זיו לא היה בארץ וסייר במקומות בהם חי במהלך לימודיו בצפון. אז נכתב השיר Back To The North. לפני יציאת האלבום יצא מיני אלבום (EP) בשם (ארץ עתיקה) Ancient Land אשר כלל ארבעה שירים מתוך האלבום עם עיבוד ומיקס מעט שונים. המיני אלבום יצא על מנת לקדם מסע הופעות באירופה. כל המילים והלחנים: זיו תמרי "ארץ עתיקה" Ancient Land" (3:45)" "הדרך הנבטית" Nabataean Trail" (2:48)" "מתחת לפני הים" Below Sea Level" (3:02)" "בחזרה לצפון" Back To The North" (4:35)" "רחובות ישנים" Old Streets" (3:37)" "קדושה" Holy" (3:23)" "אבנים" Stones" (4:07)" "332 לפני הספירה" 332BC" (3:17)" "חומוס ושמחה" Hummus & Happiness" (3:17)" "היכן שהנהרות זורמים" Where The River Flows" (3:20)" "רוח המדבר" Wind Of The Desert" (3:47)" "בית" Home" (5:12)" זיו תמרי - לאוד ספרדי, בנדוריה ספרדית, גיטרה ברזילאית, טימפלה, גיטרה באס, סיניסייזר, מונדול אלג'יראי, עוד, בגלמה, מנדולינה, בנג'ו, בוזוקי, בוזוקי אירי, מנדריולה, בנדולים ברזילאי, בוראן, סיטאר, לאוטר מרוקאי, טרס קובני, ויולה דה פאדו, סטאר פרסי, טאר, מנדולינה אוקטבה, בללייקה, דומרה, קובזה, בוגאריה סרבית, גיטרה פורטוגזית, גיטרת רזונייטור, לאפ סטיל, דומברה, גיטרה אקוסטית, קווקיניו, ויולה אמרנטינה וכלי הקשה. דרור לוקץ' - שירה (Stones) אריאל נחום - שירה (Home) ארז שימיאוביץ' - שירה (Back to the North) ג'ינו אריאלי - גיטרה בס אורן זיו - גיטרה בס מתן יעקב - קונטרה בס קובי סאנדהאוס - פסנתר, קלידים, המונד, וורליצר אבי יפרח - גיטרה בס אור ארגש - תופים יואב ויינברג - תופים יואב קונסקר - תופים שי יובל - כלי הקשה יואב דגן - סקסופון מיכל ברקוביץ' - כינור, ויולה, צ'לו טללית - צ'לו הדר תלם - קולות מורן ביטון - קולות עדי טיטלמן - חליל אירי מאיה קנולר - נבל אירי דניאלה סאסי - חליל צד וחליל נאי עופר דדון - שופר מקהלת בית הספר בן צבי, פתח תקווה הילה פלמון- קמנצ'ה יאנוש הורביץ - אקורדיון איתם בן יעקב - טאר זיו תמרי - מוזיקה ולחנים ג'ינו אריאלי - מיקס הפקה נוספת אולפני Crazy Daisy - מאסטרינג עטיפת האלבום צולמה על ידי שלי אבידור בפארק אדית וולפסון, תל אביב. My Promised Land באתר Bandcamp האלבום באתר יוטויב. אורי קידר, כתבה המסקרת על האלבום ופרס גראמי.
מכבי בנות עמק חפר

מכבי בנות עמק חפר הוא מועדון כדורגל נשים, הכולל קבוצה המשחקת בליגת העל בכדורגל נשים. המועדון נוסד בשנת 2014 על ידי אירית אברהמי שחיפשה מסגרת כדורגל לבנותיה כשחזרה משהות ממושכת בארצות הברית. תחילה הוקמו קבוצות ילדות ונערות ורק בעונת 2017/2018 הוקמה קבוצת בוגרות והצטרפה לליגה הלאומית בכדורגל נשים. בעונתה השנייה הקבוצה סיימה ראשונה ועלתה לליגת העל. כבר בעונתה הראשונה בליגת העל הפתיעה הקבוצה כשהצליחה לסיים במקום הרביעי ולהעפיל לפלייאוף העליון אך הפלייאוף לא התקיים עקב התפרצות נגיף הקורונה בישראל. את עונת 2020/2021 סיימה הקבוצה במקום השלישי ואף העפילה לגמר גביע המדינה בו הפסידה למ.ס. קריית גת. ביולי 2021 פורסם כי הקבוצה חתמה על שיתוף פעולה עם קבוצת הנשים של ויאריאל מספרד שבמסגרתו שחקניות מהקבוצה ישחקו בויאריאל ותיפתח בישראל אקדמיה לכדורגל עבור נערות וילדות. אליפות הליגה הלאומית: 1 2018/2019 מכבי בנות עמק חפר באתר ההתאחדות לכדורגל בישראל מיקי שורץ, החלום שהתגשם: קבוצת בנות באולימפיאדת הילדים, באתר ynet, 18 ביולי 2018 בנות עמק חפר אלופות המדינה בכדורגל! באתר המועצה המקומית בועטות במוסכמות באתר כוכב - רשת עיתונות מקומית פרופיל, באתר Soccerway בועטות במוסכמות באתר כוכב - רשת עיתונות מקומית ניקולס קולקין, ‏צעד ענק: עמק חפר חתמה על שותפות עם ויאריאל, באתר ONE‏, 1 ביולי 2021 עוזי ניסים, תתחילו לשנן: אקדמית ויאריאל ישראל, באתר ישראל היום, 1 ביולי 2021 ליאור ברטל, ‏מכבי בנות עמק חפר חתמה על שיתוף פעולה עם קבוצת הנשים של ויאריאל, באתר דבר העובדים בארץ ישראל, 2 ביולי 2021 ערך זה הוא קצרמר בנושא מועדוני כדורגל ובנושא כדורגל ישראלי. אתם מוזמנים לתרום לוויקיפדיה ולהרחיב אותו.
בפטיסט (סדרת טלוויזיה)

בפטיסט (באנגלית: Baptiste) היא סדרת טלוויזיה בריטית, ספין אוף של סדרת הדרמה "הנעדר" עם הדמות המרכזית של הבלש הצרפתי ז'וליאן בפטיסט, בגילומו של צ'קי קריו. חברת Two Brothers Pictures הפיקה את הסדרה, וההפצה הבינלאומית נעשתה בידי חברת All3Media. הסדרה שודרה בערוץ BBC One בפברואר 2019. כותבי הסדרה, התסריטאים ג'ק והארי ויליאמס, כתבו גם את התסריט של הסדרה "הנעדר". הסדרה משתמשת באחת הדמויות המרכזיות מסדרת הטלוויזיה "הנעדר", הבלש ז'וליאן בפטיסט בגילומו של צ'קי קריו. אשתו של בפטיסט ובתו מגולמים על ידי אותן שחקניות שהופיעו בסדרה "הנעדר". כל שאר השחקנים והדמויות בסדרה הם חדשים בסיפור העלילה הזה. אחר שעבר ניתוח להסרת גידול במוחו, ז'וליאן בפטיסט טוען שהוא אינו האיש שהיה. הבוס שלו משכנע אותו לעזור למשטרת הולנד בחיפוש אחר עובדת מין נעדרת באמסטרדם. בפטיסט פוגש את אדוארד (טום הולנדר) הדוד של הנערה הנעדרת. אבל לא הכל כפי שהוא נראה עם אדוארד. בהמשך הוא פוגש את קים פוגל (טליסיה גרסיה) שהיה לה בעבר קשר לפושע קונסטנטין (Alec Secăreanu), ממוצא רומני שנראה בתחילת הסדרה רוצח אדם ומבתר את גופתו. צ'קי קריו – ז'וליאן בפטיסט טום הולנדר – אדוארד סטרטון ג'סיקה ריין – ג'נבייב טיילור קלייר קלבריית' – קלייר טליסה גרסיה – קים פוגל (בעבר דרגומיר זלינקו) טריסטן גראבל – גרג אנסטסיה היל – סיליה בפטיסט אנה פרוחניאק – נטלי רוז ברברה סראפיאן – מרתה הורצ'נר אלק סקריאנו – קונסטנטין ניקולס וודסון – פיטר בוריס ואן סוורן – נילס הורצ'נר איסם דאקה – מאבטח באפריל 2018 הכריזו ב-BBC על הפקת סדרת ספין אוף לסדרה המצליחה "הנעדר", שנועדה לשידור ב-2019. עיקר העלילה מתרחשת באמסטרדם שבהולנד. חלק מצילומי החוץ נערכו שם, אבל צילומים אחרים נערכו באנטוורפן ובגנט שבבלגיה. סצנות אחדות צולמו בדיל, קינגסטון, רמסגייט וסנדוויץ' שבמחוז קנט באנגליה. סצנות בבתי קפה צולמו באמסטרדם. אתר האינטרנט הרשמי של בפטיסט (באנגלית) "בפטיסט", במסד הנתונים הקולנועיים IMDb (באנגלית) "בפטיסט", באתר Rotten Tomatoes (באנגלית) "בפטיסט", במסד הנתונים הקולנועיים KinoPoisk (ברוסית) "BBC - Tom Hollander joins new BBC One drama Baptiste - Media Centre". www.bbc.co.uk. נבדק ב-6 במרץ 2019. {{cite web}}: (עזרה) "When does Baptiste start on BBC1? What's The Missing spin-off about and who's in the cast?". radiotimes.com. נבדק ב-19 בפברואר 2019. {{cite web}}: (עזרה) Jasper Rees, ‏Baptiste, episode one review: Like The Missing but with the air of a graphic novel, The Telegraph, 18 February 2019 Perkins, Eleanor (27 באוגוסט 2018). "Village hosts more filming". Kent Online. נבדק ב-20 בפברואר 2019. {{cite news}}: (עזרה) Graeme Virtue (25 במרץ 2019). "Baptiste finale: was the bloody, moody Missing spinoff worth your time?". The Guardian. {{cite web}}: (עזרה) >James, Sarah (1 באפריל 2018). "The Missing to get new spin-off Baptiste starring Tcheky Karyo". Digital Spy. נבדק ב-14 באוקטובר 2018. {{cite news}}: (עזרה) Allen, Ben (3 באפריל 2018). "The Missing gets new spin-off Baptiste starring Tchéky Karyo". Radio Times. נבדק ב-20 בפברואר 2019. {{cite news}}: (עזרה) Harrison, Ellie (17 בפברואר 2019). "Where was Baptiste filmed?". Radio Times. נבדק ב-20 בפברואר 2019. {{cite news}}: (עזרה) Ashton, Ben (18 בפברואר 2019). "Scenes for BBC One drama Baptiste have been filmed in Deal, Ramsgate and Sandwich". Kent Live. נבדק ב-20 בפברואר 2019. {{cite news}}: (עזרה)